ובכן זה לא תמוהה כלל. רגע לפני הרכישה בנטלי מחלקת את עסקי התרופות בשחרור מושהה לבעלי המניות הקיימים. מדובר הלכה למעשה על ספין-אוף לחברה נפרדת - CPEX שמניותיה יסחרו בוול-סטריט (תחת הסימבול CPEX ). השאלה היא האם החלוקה למשקיעים – מניות החברה החדשה בתוספת התקבול מטבע מצדיקים את המחיר הנוכחי – 15.91 דולר שמבטא שווי של 382 מיליון דולר.
רוב השווי כמובן מגיע מהפעילות הגנרית. עבור זה טבע משלמת 360 מיליון דולר שהם 15.02 דולר למניה, רק שצריך להדגיש שסכום זה אינו סופי והוא יותאם כלפי מטה במקרה שיחולו על החברה הוצאות מיסים שנובעים בין היתר מעסקת חלוקת המניות החדשות של CPEX.
המשמעות היא שהשוק מעריך את עסקי התרופות בשחרור מושהה שסיפקו ברבעון הראשון הכנסות של 3.6 מיליון דולר והם במגמת צמיחה ב-22 מיליון דולר בלבד. זה נשמע נמוך, ואם זה כך באמת, ייתכן שאחרי החלוקה שתושלם בסוף החודש מניות החברה החדשה יעלו לשווי הוגן יותר. אבל, האמת שאין ממש כלים לבחון את שוויה של CPEX . הפעילות שלה לא דומה לחברה טהורה אחרת, לא ברור מה באמת הנכסים האמיתיים שלה, רוב ההכנסות מגיעות מתרופה אחת והסכם אחד. בשיחת הוועידה האחרונה הנהלת החברה דיברה על הסכמים בדרך אבל היתה מאוד לא שקופה וקמצנית בנתונים. בקיצור הכל אפשרי.